***დანართი №1***

**საიდენტიფიკაციო ბარათის მოთხოვნის განაცხადის მონაცემები**

1. ზსხ-ის საიდენტიფიკაციო ბარათის მოთხოვნის განაცხადში უნდა იყოს მოცემული შემდეგი ინფორმაცია:

ა) განმცხადებლის სახელი, გვარი ან დასახელება;

ბ) თანდართულ აღწერით ელემენტებთან შესაბამისობის განცხადება;

გ) მოქმედ ტექნიკურ პირობებთან შესაბამისობის განცხადება;

დ) განცხადება იმასთან დაკავშირებით, რომ განხორციელდა მოქმედ ტექნიკურ პირობებთან შესაბამისობის დემონსტრირება სააგენტოს მიერ დადგენილი პროგრამის მიხედვით;

ე) მწარმოებლის ტექნიკური დოკუმენტაციის ფლობის განცხადება.

2. განცხადებას თან უნდა ერთოდეს ზსხ-ის შემდეგი აღწერითი ელემენტები:

ა) მაქსიმალური ასაფრენი მასა;

ბ) საიდენტიფიკაციო ცარიელი მასა;

გ) მაქსიმალური ცარიელი მასა;

დ) VSO;

ე) VNE;

ვ) სავარძლების რაოდენობა;

ზ) საწვავის ავზის/ენერგიის ტევადობა;

თ) ძრავის ტიპი, საწვავის/ენერგიის საათობრივი ხარჯი და შეზღუდვები;

ი) საჰაერო ხრახნის ტიპი და შეზღუდვები;

კ) ფრთის ან მზიდი ხრახნის ტიპი;

ლ) ფრთის ფართობი ან მზიდი ხრახნის ფართობი;

მ) მწარმოებლის მიერ განსაზღვრული სპეციალური დანიშნულების აქტივობების ჩამონათვალი;

ნ) ავარიული პარაშუტის არსებობა;

ო) წყლის ზედაპირზე ექსპლუატაციის შესაძლებლობა;

პ) მითითება ტექნიკური მომსახურების სახელმძღვანელოზე;

ჟ) მითითება ექსპლუატაციის სახელმძღვანელოზე.

3. შევსებული განაცხადის ფორმის მიღების შემდეგ, სააგენტო განმცხადებელზე გასცემს საიდენტიფიკაციო ბარათს და აცნობებს შემდეგ ინფორმაციას:

ა) საიდენტიფიკაციო ბარათი გაიცემა განმცხადებლის განაცხადის გათვალისწინებით, ისე, რომ აღნიშნულ განცხადებაში მოცემული ინფორმაცია არ ექვემდებარება სააგენტოს მიერ რაიმე სახით სპეციალურ გადამოწმებას და დადგენილ მოთხოვნებთან შესაბამისობაზე სრულად პასუხისმგებელია განმცხადებელი;

ბ) სააგენტოსთვის ცრუ ინფორმაციის მიწოდების გამო დამდგარ შედეგებზე პასუხისმგებლობა სრულად ეკისრება განმცხადებელს.

***დანართი №2***

**საიდენტიფიკაციო ბარათის შემადგენელი ელემენტები**

სააგენტოს მიერ ზსხ-ზე გაცემული საიდენტიფიკაციო ბარათის შემადგენელი ელემენტებია:

ა) გამცემი ორგანიზაციის ლოგო;

ბ) გამცემი ორგანიზაციის დასახელება;

გ) გაცემის თარიღი;

დ) საიდენტიფიკაციო მონაცემი ან ზსხ–ის ტიპი;

ე) მწარმოებლის სახელი, გვარი/დასახელება და მისამართი;

ვ) ზსხ–ს საიდენტიფიკაციო კოდი, რომელიც შედგება შემდეგი ელემენტებისაგან:

ვ.ა) სერიული წარმოება: (B); სხვა შემთხვევები: (A);

ვ.ბ) ერთსავარძლიანი: (1); ორსავარძლიანი: (2);

ვ.გ) მოტოდელტაპლანი: (1); თვითმფრინავი: (2); ავტოჟირი: (3); შვეულმფრენი: (4); 1–ელი ან მე–2 კლასის ზსხ–ის ქვეკლასები დამხმარე ძალური დანადგარით: (1A, 2A);

ვ.დ) საიდენტიფიკაციო ბარათის რიგითობის ნომერი;

ვ.ე) დანიშნულება: რეკრეაციული (L) სპეციალური აქტივობა (T) რეკრეაციული და სპეციალური აქტივობა (E);

ვ.ვ) საიდენტიფიკაციო ბარათის რევიზიის ნომერი.

**შენიშვნა:** საიდენტიფიკაციო ბარათის რევიზიის ნომერი მიუთითებს, რომ საიდენტიფიკაციო ბარათი თან უნდა ერთოდეს იმ ზსხ-ების აღრიცხვის ბარათს, რომლებიც შემუშავებულია მოცემული ზსხ-ის ტიპის შესაბამისად.

ზ) საიდენტიფიკაციო ბარათში განსაზღვრულია შემდეგი აღწერითი ელემენტები:

ზ.ა) მაქსიმალური ასაფრენი მასა;

ზ.ბ) საიდენტიფიკაციო ცარიელი მასა;

ზ.გ) მაქსიმალური ცარიელი მასა;

ზ.დ) VSO;

ზ.ე) VNE;

ზ.ვ) სავარძლების რაოდენობა;

ზ.ზ) საწვავის ავზის/ენერგიის ტევადობა;

ზ.თ) ძრავის ტიპი, საწვავის/ენერგიის საათობრივი ხარჯი და შეზღუდვები;

ზ.ი) საჰაერო ხრახნის ტიპი და შეზღუდვები;

ზ.კ) ფრთის ან მზიდი ხრახნის ტიპი;

ზ.ლ) ფრთის ფართობი ან მზიდი ხრახნის ფართობი;

ზ.მ) მწარმოებლის მიერ განსაზღვრული სპეციალური დანიშნულების აქტივობების ჩამონათვალი;

ზ.ნ) მითითება ტექნიკური მომსახურების სახელმძღვანელოზე;

ზ.ო) მითითება ექსპლუატაციის სახელმძღვანელოზე.

***დანართი №3***

**ზსხ-ს აღრიცხვის ბარათის შემადგენელი ელემენტები**

1. სააგენტოს მიერ გაცემული აღრიცხვის ბარათის შემადგენელი ელემენტებია:

ა) ლოგო;

ბ) გამცემი ორგანიზაციის დასახელება;

გ) აღრიცხვის ბარათის გაცემის თარიღი;

დ) ზსხ–ის აღრიცხვის ნიშანი, სერიული ნომერი;

ე) ბაზირების ადგილი;

ვ) განმცხადებლის სახელი, გვარი/დასახელება და მისამართი.

ზ) მითითება საიდენტიფიკაციო ბარათზე, რომელიც ყოველთვის თან უნდა ახლდეს აღრიცხვის ბარათს.

2. აღრიცხვის ბარათი განსაზღვრავს:

ა) რომ აღნიშნული აღრიცხვის ბარათი მოქმედებს მხოლოდ საქართველოს ტერიტორიაზე.

ბ) რომ ზსხ-ს ექსპლუატაციისთვის არ მოითხოვება სტანდარტული საფრენად ვარგისობის სერტიფიკატი;

გ) აღრიცხვის ბარათის მოქმედების ვადის გასვლის თარიღს (თუ შესაბამისია);

დ) აღრიცხვის ბარათის მოქმედების პირობებს;

ე) აღრიცხვის ბარათის მოქმედების ვადის თარიღის ადმინისტრირებას, რომელიც ხორციელდება განმცხადებლის მიერ მოწოდებული ფრენისუნარიანობის დეკლარაციის და სააგენტოს მიერ დეკლარაციის მიღების დადასტურების შედეგად.

***დანართი №4***

**პლანერის ბუქსირების ექსპლუატაციის სახელმძღვანელოს შინაარსის მოთხოვნები და ფორმატი**

1. პლანერის ბუქსირებაზე პასუხისმგებელი პირის მიერ საბუქსირე ზსხ-ს შერჩევისას:

ა) პირმა უნდა შეამოწმოს, რომ ზსხ, რომელიც შერჩეულია პლანერის ბუქსირებისთვის, აკმაყოფილებს შემდეგ მოთხოვნებს:

ა.ა) პირი უნდა დარწმუნდეს, რომ ზსხ–ის მომხმარებლის დოკუმენტაცია ითვალისწინებს ბუქსირების განხორციელებას, შესაბამისი შეზღუდვებით (კერძოდ, ბუქსირზე ჩაბმული პლანერის მაქსიმალური ასაფრენი მასა);

ა.ბ) პირი უნდა დარწმუნდეს, რომ ზსხ–ის საიდენტიფიკაციო ბარათის მფლობელი ადასტურებს, რომ ზსხ აკმაყოფილებს პლანერის ბუქსირების მიმართ დადგენილ დამატებით სპეციფიკურ ტექნიკურ მოთხოვნებს;

ბ) თუ საიდენტიფიკაციო ბარათის მფლობელის მიერ არ არის გათვალისწინებული ზსხ–ით პლანერის ბუქსირების განხორციელება, პირმა ზსხ უნდა შეარჩიოს პლანერის ბუქსირებისთვის მხოლოდ იმ შემთხვევაში, თუ ზსხ–ზე განხორციელდა ძირეული მოდიფიკაცია, რომლის შედეგადაც ზსხ აკმაყოფილებს პლანერის ბუქსირების მიმართ დადგენილ დამატებით სპეციფიკურ ტექნიკურ მოთხოვნებს.

2. **საბუქსირე ზსხ-ს ტექნიკური მომსახურება:**

ა) საბუქსირე ზსხ-ის ტექნიკური მომსახურება უნდა განხორციელდეს ტექნიკური მომსახურების პროგრამის შესაბამისად, რომელიც შემუშავდება შემდეგ ელემენტებთან შესაბამისობით:

ა.ა) ზსხ-ს მომხმარებლის დოკუმენტაცია;

ა.ბ) ტექნიკური მომსახურების განმახორციელებელი პირის ან ორგანიზაციის ყველა რეკომენდაცია;

ა.გ) ყველა რეკომენდაცია ძრავის ტექნიკურ მომსახურებასთან და ბუქსირების სპეციფიკურ ელემენტებთან დაკავშირებით (ჩამჭიდები, კოჭა, ბაგირი და სხვ.).

ბ) ტექნიკური მომსახურების პროგრამა უნდა შემუშავედეს პლანერის ბუქსირებაზე პასუხისმგებელი პირის სრული პასუხისმგებლობით. ტექნიკური მომსახურების პროგრამა არ საჭიროებს სააგენტოსთან შეთანხმებას.

3. **საბუქსირე ზსხ-ის პილოტი:**

ა) საბუქსირე ზსხ-ის პილოტი უნდა აკმაყოფილებდეს შემდეგ მოთხოვნებს:

ა.ა) ფლობდეს შესაბამისი კლასის ზსხ-ს პილოტის მოწმობას;

ა.ბ) გავლილი უნდა ჰქონდეს სწავლების მინიმალური პროგრამა ამ დანართის მე-4 ნაწილში (პლანერის ბუქსირების სწავლების შინაარსი) აღწერილი სასწავლო პროგრამის შესაბამისად;

**შენიშვნა:** სასწავლო პროგრამა ადგენს კომპეტენციის იმ მიზნებს, რომლებიც შეესაბამება ზსხ-ით პლანერის ბუქსირების თავისებურებებს.

ბ) საფრენოსნო სწავლება უნდა განახორციელოს ზსხ-ს პილოტმა, რომელიც ფლობს, როგორც მე-2 კლასის ზსხ-ს პილოტის ინსტრუქტორის კვალიფიკაციას, ასევე ზსხ-ს პილოტის მოწმობაში მითითებული აქვს პლანერის ბუქსირების განხორციელების აღნიშვნა;

გ) სწავლების დასრულებისას, უფლებამოსილი ინსტრუქტორი გასცემს პლანერის ბუქსირების განხორციელების უნარების დასტურს, ზსხ-ის პილოტის მოწმობის დამატებითი სპეციალური უფლებამოსილების სახით;

დ) საბუქსირე ზსხ-ის პილოტმა უნდა განახორციელოს პლანერის ბუქსირებაზე პასუხისმგებელი პირის მიერ განსაზღვრული და დანერგილი კომპეტენციის შენარჩუნების პროგრამა;

ე) პლანერის ბუქსირებაზე პასუხისმგებელმა პირმა უნდა დანერგოს შიდა ორგანიზაციული სისტემა, რომელიც მას აძლევს შესაძლებლობას განახორციელოს პირველადი სწავლების და კომპეტენციის შენარჩუნების მიზნით ნაფრენი საათების კონტროლი.

4. **პლანერის ბუქსირების სწავლების შინაარსი მოიცავს შემდეგ ელემენტებს:**

ა) **თეორიული ცოდნა:**

ა.ა) ადამიანის შესაძლებლობები;

ა.ა.ა) პილოტის გადაღლა, რომელიც დაკავშირებულია ზსხ-ის ექსპლუატაციის პირობებთან.

ა.ბ) **კანონმდებლობა:**

ა.ბ.ა) პილოტი: პილოტის მიმართ დადგენილი წესები;

ა.ბ.ბ) ზსხ: მომხმარებლის დოკუმენტაცია;

ა.ბ.გ) საბუქსირე მოწყობილობა;

ა.ბ.დ) საექსპლუატაციო პროცედურები.

ა.გ) **საექსპლუატაციო შეზღუდვები:**

ა.გ.ა) ზსხ/პლანერის მასის თანაფარდობის შეზღუდვები;

ა.გ.ბ) ძრავთან დაკავშირებული შეზღუდვები;

ა.გ.გ) შეუღლების მინიმალური და მაქსიმალური სიჩქარე, ზსხ-ს და პლანერის საფრენოსნო-ტექნიკური მახასიათებლების შესაბამისად;

ა.გ.დ) ძრავის შესაძლებლობები.

ა.დ) **მახასიათებლები:**

ა.დ.ა) შეუღლების ფუნქციონირების მახასიათებლები აფრენისას და სიმაღლეზე ასვლისას, ყველა პარამეტრის გათვალისწინებით (სიჩქარე, ფრენის ტრაექტორიის კუთხე, გაწონასწორება); ფრთაუკანების გამოყენება;

ა.დ.ბ) ოპტიმალური ტრაექტორიები (დაშორება საფრენი მოედნიდან, სიმაღლის მიხედვით).

ა.ე) **საბუქსირე მოწყობილობები და მათ გამოყენებასთან დაკავშირებული მანევრები:**

ა.ე.ა) ჩამჭიდი, ბაგირის გამშვები სახელური, უკან ხედვის სარკე, კოჭა;

ა.ე.ბ) პირობითი ნიშნების გამოყენება.

ა.ვ) **საგანგებო და ავარიული მანევრები:**

ა.ვ.ა) სიგნალების სწორად გამოყენება;

ა.ვ.ბ) შემდეგ შემთხვევებში განსახორციელებელი მანევრები: ჩამჭიდის მოულოდნელი გაშვება, ძრავის გაუმართაობა, გამშვების გაუმართაობა.

ა.ზ) **განსაკუთრებული შემთხვევები:**

ა.ზ.ა) გადაფრენა ადგილმდებარეობის შეცვლის მიზნით;

ა.ზ.ბ) რამდენიმე პლანერის ერთდროული ბუქსირება.

ბ) **პრაქტიკული სწავლება:**

ბ.ა) **შეჯახების თავიდან აცილება:**

ბ.ა.ა) შეჯახების თავიდან აცილება ფრენის ყველა ეტაპზე.

ბ.ბ) **სახმელეთო მანევრები:**

ბ.ბ.ა) ფრენისწინა შემოწმების სპეციფიკური ელემენტები;

ბ.ბ.ბ) ზსხ-ს, ასევე ბაგირის მომზადება და მასთან დაკავშირებული შემოწმებები;

ბ.ბ.გ) ზსხ-ს განთავსება;

ბ.ბ.დ) მიმოსვლა და აფრენა.

ბ.გ) **სიმაღლეზე ასვლა:**

ბ.გ.ა) იმ პარამეტრების გათვალისწინება, რომელიც საუკეთესო ფრენის ტრაექტორიის შესაძლებლობას იძლევა;

ბ.გ.ბ) ბუქსირებული პლანერის დაკვირვება;

ბ.გ.გ) გაშვების ზონის მოძიება აეროლოგიური და მეტეოროლოგიური პირობების გათვალისწინებით;

ბ.გ.დ) გადასაფრენი ზონების შერჩევა გარეშე პირებზე არასასურველი ზემოქმედების შემცირების მიზნით.

ბ.დ) **გაშვება:**

ბ.დ.ა) თანმიმდევრული ქმედებები;

ბ.დ.ბ) კოჭას გამოყენება.

ბ.ე) **სიმაღლიდან ჩამოსვლა:**

ბ.ე.ა) ოპტიმალური ტრაექტორია და აეროდრომის ფრენის წრეში შესვლა;

ბ.ე.ბ) ძრავის მართვა.

ბ.ვ) **დაფრენა ბაგირით:**

ბ.ვ.ა.) დასაფრენად შესვლის ტრაექტორიის და დაფრენის წერტილის მდებარეობა ადზ-ს თან მიმართებაში;

ბ.ვ.ბ) ბაგირის გარეშე კოჭის გამოყენება.

ბ.ზ) **დაფრენა ბაგირის გარეშე:**

ბ.ზ.ა) ბაგირის გაშვება;

ბ.ზ.ბ) დაფრენის თანმიმდევრული პროცედურები.

ბ.თ) **საგანგებო და ავარიული მანევრები:**

ბ.თ.ა) სიგნალების სწორად გამოყენება;

ბ.თ.ბ) შემდეგ შემთხვევებში განსახორციელებელი მანევრები: პლანერის და შეუღლების არასტანდარტული კონფიგურაციები; პლანერის გაშვების შეუძლებლობის შემთხვევაში.

ბ.ი) **განსაკუთრებული შემთხვევები:**

ბ.ი.ა) გადაფრენა ადგილმდებარეობის შეცვლის მიზნით.

5. **საექსპლუატაციო პროცედურები:**

ა) პლანერის ბუქსირებაზე პასუხისმგებელმა პირმა ექსპლუატაციაში მონაწილე პერსონალს უნდა გააცნოს და მიაწოდოს ყველა ინსტრუქცია, მითითება და ინფორმაცია, რომელიც საჭიროა პლანერის ბუქსირებასთან დაკავშირებული ექსპლუატაციის უსაფრთხოდ განსახორციელებლად;

ბ) პლანერის ბუქსირებაზე პასუხისმგებელმა პირმა უნდა უზრუნველყოს, რომ ზსხ ფრენისუნარიანია, გააჩნია მოქმედი აღრიცხვის ბარათი და მისი ექსპლუატაცია ხორციელდება სტანდარტული და საგანგებო პროცედურების და მომხმარებლის დოკუმენტაციის მოცემული შეზღუდვების შესაბამისად.

6. **ზსხ-ით პლანერის ბუქსირების სახელმძღვანელო**

ა) ექსპლუატაციის სახელმძღვანელო უნდა მოიცავდეს, სულ მცირე, შემდეგ ინფორმაციას:

ა.ა) **ორგანიზაციის აღწერა:**

ა.ა.ა) შიდა ორგანიზაციული მოწყობა (ორგანიზაციის სტრუქტურა, ორგანიზაციული მოწყობა იმ შემთხვევაში, თუ ექსპლუატაცია ხორციელდება სხვადასხვა ადგილმდებარეობიდან და ასევე პლანერის ბუქსირებაზე პასუხისმგებელი პირის და სხვა ხელმძღვანელი პირების ფუნქცია-მოვალეობები);

ა.ა.ბ) პერსონალი (ადმინისტრაციული პერსონალის, პილოტების, ტექნიკური მომსახურების პერსონალის და სხვა პერსონალის ფუნქციები);

ა.ა.გ) მატერიალური ქონება (შენობები, ზსხ-ები, პლანერები).

ა.ბ) **საბუქსირე ზემსუბუქი საჰაერო ხომალდი:**

ა.ბ.ა) თითოეული ტიპის საბუქსირე ზსხ-სთვის:

ა.ბ.ა.ა) მომხმარებლის დოკუმენტაციის ის ნაწილი, რომელიც უკავშირდება ბუქსირებას და მასთან დაკავშირებულ შეზღუდვებს;

ა.ბ.ა.ბ) საიდენტიფიკაციო ბარათის ასლი (შესაბამისობის სერტიფიკატი), რომელიც ადასტურებს, რომ ზსხ აკმაყოფილებს პლანერის ბუქსირების მიმართ დადგენილ დამატებით სპეციალურ ტექნიკურ პირობებს.

ა.გ) **საბუქსირე ზსხ-ს პილოტი:**

ა.გ.ა) პლანერის ბუქსირებაზე პასუხისმგებელი პირის მიერ საბუქსირე ზსხ-ს პილოტისთვის დადგენილი მინიმალური კომპეტენციის მოთხოვნები;

ა.გ.ბ) პლანერის ბუქსირებაზე პასუხისმგებელი პირის მიერ პლანერის ბუქსირების სწავლების პილოტ-ინსტრუქტორისთვის დადგენილი მინიმალური კომპეტენციის მოთხოვნები;

ა.გ.გ) ბუქსირების სასწავლო პროგრამა;

ა.გ.დ) კომპეტენციის შენარჩუნების პროგრამა.

ა.დ) **ექსპლუატაციის პროცედურები:**

ა.დ.ა) ყველა ინსტრუქცია, მითითება და ინფორმაცია, რომელიც საჭიროა ბუქსირებასთან დაკავშირებული ექსპლუატაციის უსაფრთხოდ განხორციელების მიზნით;

ა.დ.ბ) არსებული ყველა ადგილობრივი შეზღუდვა (მაგ.: მეტეოროლოგიური მინიმუმები).